XLè Aniversari 


Discurs d'homenatge als 
I socis anyencs de la 
NAPUNAL DE LES BAS Societat d'Història 
Natural de les Balears 





Palma, 3 de febrer 1994 
ll.lustres Srs., senyores i senyors: 


Les meves paraules han d'ésser d'agraiment. Primer a l'Obra Social i al 
Centre de Cultura de Sa Nostra que ens ha acollit en aquest homenatge i que ha 
assumit les despeses de la producció del video biogràfic de Guillem Colom. 
L'homenatge l'hem d'agrair a les Conselleries de Cultura, la d'Obres Públiques i 
Ordenació del Territori i a la d'Agricultura i Pesca. Els seus directors generals ens 
honoren amb la seva presència. 

El Dr. Antonio Rodríguez ha sintetitzat la història de la Societat. Són 47 
anys de naturalisme a les Balears amb 40 d'història de la Societat. Arribats al 40è 
aniversari pens que és un bon moment per a fer unes reflexions, no tant del que 
ha passat sinó del que ha de venir. 

Hi ha dos aspectes clars en els nostres Estatuts sobre els quals emmarcam 
les activitats de la Societat. L'un és la investigació i difusió dels coneixement 
cientifics i l'altre la conservació del Patrimoni Natural. 


Investigació i difusió 


L'ànima de la Societat és el seu Bolletí, representa el nostre nexe de 
comunicació científica, la nostra projecció internacional i el nostre recurs per 
augmentar la biblioteca, essencial per a la investigació i per els aspectes aplicats 
d'aquesta. 

El Bolletí manté un nivell de qualitat gràcies als avaluadors de la revista, i 
una difusió important, que podríem incrementar considerablement i sense problemes 
si dispossàsim d'un bibliotecari a sou. A més, la revista està inclosa dins les bases 

de dades bibliogràfiques internacionals, la qual cosa és una garantia d'èxit 
divulgatiu dels treballs publicats. 

El Bolletí és el lloc idoni i més rendible on publicar les investigacions 
naturalístiques i ambientals de les Balears sense que això exclogui la publicació 
a revistes internacionals especialitzades en temes particulars. 

Vos estic sol.licitant clarament als naturalistes i ambientalistes que utilitzeu 
el bolletí, és la manera de no perdre 40 anys que duim darrera, que són 40 anys 
d'anar davant d'els que encara no han començat. El Bolletí és una revista 
reconeguda amb un cert prestigi que s'afageix a una publicació amb tradició, amb 
una història i amb una personalitat. El bolletí ha d'enregistrar totes les notícies i 
tota la informació ambiental de les Balears i difondrer-la arreu del món. Això ho 
feim ara però ho podem fer millor si aconseguim que el bolletí sigui la veu de tots 
els naturalistes i ambientalistes que treballen les Balears. 

Des que hi ha la Universitat a les llles Balears i, posteriorment l'Institut 
d'Estudis Avançats, del Consell Superior d'Investigacions Científiques, la recerca 
i les publicacions envers la Natura s'han incrementat molt. No obstant això, en 
els nous plans d'estudi de la nostra Universitat es buida de contingut ambiental i 
natural, la llicenciatura de ciències biològiques, a més, pràcticament desapareix la 
geologia dels estudis que es fan a la Universitat. El tema és tan greu que fins i 
tot el Col.legi Oficial de Biòlegs ha denunciat judicialment aquesta il-lògica situació 
que no ha passat a cap altra Universitat de l'Estat. Això afectarà la bona tendència 
de la investigació natural i ambiental de l'actualitat, la tradició naturalística d'aquest 
país i el seu desenvolupament socio-econòmic. 

Per altra banda les pressions socials i estudiantils obliguen a que s'inparteixi 
una llicenciatura nova de ciències ambientals a la nostra Universitat, no obstant 
això l'obscurantisme sobre el tema és absolut. 

La questió és preocupant, sobre tot a uns moments en que els 
ambientalistes ben preparats, amb una sòlida base de ciències naturals, amb base 
química i amb base física, són absolutament necessaris per al desenvolupament 
socio-econòmic de les Balears. Recursos hídrics, salinització, deforestació, 
ordenació territorial, disseny i restauració paisatgística, rehabilitació d'ecosistemes, 
residus sòlids, reciclatge, recursos energètics, recursos piscícoles, alteracions de 
línies de costà, etc. Són alguns problemes ben clars i greus de la nostra societat, 
a més la principal indústria de les Bàlears demana qualitat ambiental. Pet tant no 
és el moment de redistribuir la informació existent dins informes literaris. Es el 
moment de fer les coses amb rigorositat, La SHNB estarà a disposició de la 
Universitat si aquesta ens demostrà símptomes d'intel.ligència i voluntat de fer les 
coses bé eh aquest aspecte. 


Patrimoni Natural 


Des dels inicis de la Societat hi ha un anhel que fins i tot esta reflectit 
estatutàriament, és la il.lusió de conservar el patrimoni natural de les Balears. 

Aquesta terra ha d'aspirar a tenir uns Museus d'Història Natural correctament dotats 
i amb garanties de que es puguin conservar i exhibir els materials museístics. Hem 
d'aspirar a que hi hagi uns Jardins Botànics on es conservi i exposi la Flora Balear 
i hem d'aconseguir la creació d'una xarxa de reserves terrestres i marines on, 
almanco, hi hagi representats tots els tipus d'ecosistemes de les Balears. Això és 
un anhel que serà realitat perquè és un dret que tenim no sols nosaltres sinó 
també les generacions futures. 

Malgrat faci més de 40 anys que anam al darrera d'aquests temes 
museístics, en sentit àmpli, (els jardins son museus botànics i els parcs naturals 
i reserves marines, també son museus, museus -de processos ecològics) així i tot, 
som bastant optimista, de fet, cada vegada hi ha més persones convençudes de 
que la conservació del patrimoni natural i cultural és la millor inversió amb 
garanties d'èxit per al desenvolupament socio-econòmic estable de les Balears. La 
indústria de les Balears és una indústria de serveis i únicament immersa dins un 
entorn de qualitat ambiental podrà ésser una societat de serveis de qualitat. 

Com a naturalistes i universalistes que som, perquè la natura és patrimoni 
de tots, hem de fer una darrera reflexió. A les Balears no respectam ni 
conservam correctament el nostre patrimoni natural, però a més espoliam el 
patrimoni natural d'altres pobles. Els recursos naturals dels paisos del tercer món 
s'està expoliant, l'estam comprant els paisos del primer món, a un preu que sovint 
ni tan sols basta per a pagar els interessos del seu deute extern, per tant estam 
davant una retroacció positiva ben clara i contundent, menys recursos naturals més 
subdesenvolupament. Des d'un punt de vista ètic no tenim cap força a l'hora de 
sol.licitar un esforç per a la conservació del nostre patrimoni si alhora no insistim 
sobre aquest procés d'espoliació natural i desigualtat entre els homes. Aquesta era 
la darrera reflexió que vos volia fer. 

Finalment pens que el nostre país ha perdut massa patrimoni natural i 
cultural, massa història, i ens hem de comprometre a no perdre res més. Aquest 
compromís que sol.licit és el veritable homenatge als nostres socis anyencs de la 
Societat. 


Moltes gràcies. 


DR. ANTONI MARTÍNEZ TABERNER. 
President de la Societat d'Història Natural de les Balears. 


